КРИТЕРИЈУМ ОЦЕЊИВАЊА БАЗИРАН ПРЕМА ИСХОДИМА ПОСТИГНУЋА УЧЕНИКА

МУЗИЧКА КУЛТУРА разред: 5., 6., 7., 8.

У настави музичке културе оцењивање се спроводи организовано. Оно обухвата и прати развој сваког ученика, његов рад, самосталност, залагање, креативност и објективно процењује колико је ученик савладао програмске захтеве и предвиђене исходе.

Ученици од петог до осмог разреда се оцењују кроз одговарање (свеобухватност одговора, прецизност, самосталност у одговарању), практичан рад (певање, свирање, препознавање слушаних композиција, ритмичка и мелодијска прецизност, активно учешће у раду, прецизни одговори, самосталност), активност на часу и ангажовање у настави.

|  |  |  |  |  |  |
| --- | --- | --- | --- | --- | --- |
| **Назив наставне теме** | Оцена  довољан (2) | Оцена  добар (3) | Оцена  врло добар (4) | Оцена  одличан (5) | Напомена |
| **Човек и музика** | Ученик је остварио минимална знања о музичким епохама и жанровима која не уме да повезује и искључиво уз подршку наставника може да изводи закључке и примени знање. | Ученик у довољној мери показује способност употребе информација, као и да логички повезује информације и знања о музичким епохама и жанровима и уз наставникову помоћ повезује знања из живота. | Ученик је у великој мери способан да функционално користи знања о музичким епохама и жанровима, повезује и сам доноси закључке. | Ученик поседује функционално знање о музичким епохама и жанровима, које му омогућава да анализира, класификује, логички повезује, примени и самостално изведе закључке. |  |
| **Музички инструменти** | Визуелно препознаје мали број инструмената и зна да наброји њихове основне карактеристике уз помоћ наставника. | Визуелно препознаје поједине инструменте и зна да исприча о њиховим основним карактеристикама уз помоћ наставника. | Визуелно препознаје већину обрађених музичких инструмената, зна њихове основне карактеристике, и примену у симфонијском оркестру уз малу помоћ наставника. | Зна визуелно да препозна музичке инструменте, зна њихове основне карактеристике, и примену у симфонијском оркестру. Ученик може да повезује градиво из различитих области и даје примере њихове примене из живота. |  |
| **Слушање музике** | Уз помоћ наставника ученик препознаје извођачки састав. | Уз помоћ насатавника анализира слушано дело и препознаје извођачки састав. | Уз малу помоћ наставника способан је да анализира слушано дело, препозна музички стил и извођачки састав. | Способан је сам да анализира слушано дело, препозна музички стил, извођачки састав. Вербализује свој доживљај музике. |  |
| **Извођење музике (певање и свирање)**  **Музичко стваралаштво** | Зна да пева или да свира поједине делове песама без поштовања музичких елемената али уз наставникову помоћ. Има минимална знања из музичке писмености. | Зна да пева и свира само делове тражених песама самостално без поштовања ритма и музичких елемената. Делимично има основна знања из музичке писмености. | Зна да пева и свира одређене песме самостално и у групи поштујући све елементе музике. Има основна знања из музичке писмености, али не зна увек да их употреби правилно и повезано. | Зна самостално да пева и свира одређене песме сам или у групи поштујући све елементе музике. Зна основе музичке писмености. Увек се труди, активан је и има жељу да тражено научи чиме надокнђује евентуални недостатак талента. |  |
| **Ангажовање у настави** |  |  |  | Ангажовање у ваннаставним активностима, секцијама, певање у школском хору, учествовање на школским приредбама (музичке тачке, певање, свирање). Оцена служи као средство за мотивацију ученика и има функцију награде за залагање, интересовање и добар однос и поштовање према предмету и наставном процесу. Ученик треба да буде мотивисан да учествује у заједничком раду и музицирању и да доприноси успеху свог одељења, а тако и успеху целе школе као и свом личном успеху. |  |